20. ΝΟΜΟΣ υπ’ αριθ. 4044 της 11/19 Απρ. 1960 (ΦΕΚ Α΄ 47) Περί προσθήκης θέσεών τινων παρά ταις Ιατροδικαστικαίς Υπηρεσίαις και καταργήσεως της παρ. 2 του άρθρ. 3 του Ν.Δ. 3985/1959. Άρθρ.1.-(Βλ. ήδη άρθρ. 43-46 Π.Δ. 602/1976, τόμ. 6, σελ. 22,01). Άρθρ.2.-1.Προς πλήρωσιν κενών θέσεων Ιατροδικαστών, εφ’ όσον δεν ήθελον προσέλθει υποψήφιοι έχοντες τα υπό του άρθρ. 1 του Νόμ. 2266/ 1952 απαιτούμενα τυπικά προσόντα, δύνανται να διορίζωνται, συμφώνως προς τας κειμένας διατάξεις, ως Ιατροδικασταί δ΄ τάξεως, ιατροί ασκήσαντες επί πενταετίαν τουλάχιστον το ιατρικόν επάγγελμα και έχοντες μίαν των ειδικοτήτων: α) παθολογοανατόμου, β)γυναικολόγου χειρουργού, γ) ψυχιάτρου, δ)χειρουργού. 2.Δια την εξέτασιν των ασθενούντων υπαλλήλων και υπηρετών των υπηρεσιών αρμοδιότητος Υπουργείου Δικαιοσύνης και των δικαστικών λειτουργών και δικαστικών υπαλλήλων Αθηνών-Πειραιώς και των εν Αθήναις προσωρινώς διαμενόντων ως και των μελών των οικογενειών αυτών, ως και προς διαπίστωσιν της ανάγκης της οίκοι ή εν ιατρείω νοσηλείας τούτων, κατά τας κειμένας διατάξεις, προσλαμβάνεται δι’ αποφάσεως του επί της Δικαιοσύνης Υπουργού παθολόγος ιατρός, κεκτημένος υπερπενταετή τουλάχιστον άσκησιν του ιατρικού επαγγέλματος της ειδικότητός του, επί συμβάσει διαρκείας μέχρι τριών ετών και αποδοχαίς υπαλλήλου βαθμού 5ου, εφ’ όσον δε ούτος κέκτηται δεκαετή άσκησιν του επαγγέλματος, επί αποδοχαίς βαθμού 4ου και δεκαπενταετή επί αποδοχαίς βαθμού 3ου. Ο ιατρός ούτος δεν επιτρέπεται να διατηρή ιδιωτικήν κλινικήν ουδέ να συμμετέχη ή να παρέχη οπωσδήποτε τας υπηρεσίας του εις ιδιωτικήν κλινικήν υφ’ οιανδήποτε μορφήν. 3.Ο κατά την προηγουμένην παράγραφον επί συμβάσει ιατρός, εδρεύων παρά τη Ιατροδικαστική Υπηρεσία Αθηνών του Υπουργείου Δικαιοσύνης, εκτελεί, παραγγελία του προϊσταμένου της Ιατροδικαστικής Υπηρεσίας, και ιατροδικαστικάς πράξεις. Άρθρ.3.-1.Η διάταξις του δευτέρου εδαφίου της παρ. 1 του άρθρ. 2 του Νόμ. 2266/1952, έχει ανάλογον εφαρμογήν και δια τους μέχρι της δημοσιεύσεως του παρόντος διορισθέντας Ιατροδικαστάς τους προϋπηρετήσαντας εις την Ιατροδικαστικήν Υπηρεσίαν, του χρόνου της υπηρεσίας αυτών υπολογιζομένου δια την προαγωγήν αυτών, ουχί δε και δια την αρχαιότητα αυτών. 2.Εις θέσιν Ιατροδικαστού παρά ταις Ιατροδικαστικαίς Υπηρεσίαις Αθηνών-Πειραιώς προς πλήρωσιν κενής θέσεως, δύναται να μετατάσσεται τη αιτήσει του, ο Διευθυντής του Ψυχιατρικού Παραρτήματος Φυλακών εφ’ ω βαθμώ και μισθώ κέκτηται, εφ’ όσον ούτος διετέλεσε προηγουμένως ως Ιατροδικαστής. Άρθρ.4.-(Καταργείται η διάταξις της παρ. 2 του άρθρ. 3 του Ν.Δ. 3985/1959, τόμ. 7 σελ. 332,030). Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 